Eurokasse

En **eurokasse** er et system av bokser som kan brukes til gjenbrukbar emballasje for transport og oppbevaring. De er definerte i **VDA 4500**-standarden, og de to vanligste størrelsene er 600&nbsp;×&nbsp;400&nbsp;mm (mest populær) og 400&nbsp;×&nbsp;300&nbsp;mm. De er som regel gripevennlige, stabelbare og laget av slagfast polypropen. Noen er godkjente for bruk med matvarer, for eksempel brødkasser. Størrelsene passer utmerket for å stables for å fylle en europall som måler 1200&nbsp;×&nbsp;800&nbsp;mm, eksempelvis vil grunnflaten til fire kasser på 600&nbsp;×&nbsp;400&nbsp;mm fylle grunnflaten til én europall.

## Historie

Standarden ble opprinnelig utformet av den tyske bilindustriforeningen (*Verband der Automobilindustrie e. V.*, VDA) for bruk i bilindustrien, men har senere blitt tatt i bruk innen et bredt spekter av områder innen industri og skipsfart.

Etter inspirasjon fra eurokassen ble størrelsen 400&nbsp;×&nbsp;300 mm tidlig i 1990-årene tatt i bruk for verktøykasser i Systainer-systemet for verktøykasser. I Østerrike har eurokasser montert bakpå motorsykler blitt tatt i bruk av mange avisleverandører i byer. En eurokasse passer også mellom rammerørene på den danske lastesykkelen Bullitt.


Yildirim Frischmarkt, Kiosk, Zeitungen, Tabakwaren, DPD Paketshop, Otto-Wels-Straße 7 Ecke Ungerstraße, Hannover Linden-Nord.jpg|Eurokasser er mye brukt til frukt- og grønnsaker
Bicycle-trailer-for-outdoor-trekking.jpg|En sykkeltilhenger for tursykling med tre eurokasser og alumiuniumsprofiler
Bicycle_in_The_Hague_39.JPG|Kvinne på en brukssykkel med en rød eurokasse som sykkelkurv


## Utforming og størrelser
Eurokassene er rettveggede, har ofte forsterkning i form av plastdetaljer på utisiden, og kjent for å tåle mye. De rette veggene gir effektiv utnyttelse av volum for lagring og transport når kassene er fylt opp. Dette står i motsetning til en del oppbevaringsbokser til hjemmebruk som har skrånende vegger (og dermed kan stables mer plasseffektivt når de er *tomme*).

### Høyder
Eurokasser basert på KLT-normen fås i to standardhøyder:

* 147,5&nbsp;mm (normalhøyde)
* 280&nbsp;mm (ekstra høy variant, også svært vanlig)

VDA-standarden spesifiserer egentlig bare de tre høydene 147&nbsp;mm, 213&nbsp;mm og 280&nbsp;mm.

Kassene finnes også i en rekke andre høyder, fra 70&nbsp;mm høye brett og opp til 420&nbsp;mm høye kasser, men av og til så mye som 520&nbsp;mm. Noen eksempler på typiske høyder kan være 75&nbsp;mm, 120&nbsp;mm, 170&nbsp;mm, 220&nbsp;mm, 270&nbsp;mm, 320&nbsp;mm og 420&nbsp;mm.

I tillegg er kassene er designet slik at når de stables (uten lokk) vil bunnen på en kasse stikke 15&nbsp;mm ned i toppen av kassen under. Man kan dermed trekke 15&nbsp;mm fra totalhøyden med to kasser som er stablet, 30&nbsp;mm med tre kasser som er stablet, osv. Siden innstikket på kassen er standardisert er det mulig å montere ulike typer lokk på kassene. Lokk finnes i mange design.

### Areal

Eurokasser fås i flere standard bredde- og lengdemål:

Ut av disse er egentlig bare 600&nbsp;×&nbsp;400&nbsp;mm, 400&nbsp;×&nbsp;300&nbsp;mm og 300&nbsp;×&nbsp;200&nbsp;mm en del av VDA-standarden, men 800&nbsp;×&nbsp;600&nbsp;mm er også nevnt i VDA-standarden.


serie_rl_klt_6280.png|Type RL-KLT 6280
serie_r_klt_elektrostatisch_ableitend_6129.png|Type R-KLT ESD 6129
serie_falt_klt_6410.png|Type F-KLT 6410 (sammenleggbar / «klappboks»)


## Materiale
Beholderne produseres vanligvis i grå polypropylen eller en annen termoplast ved sprøytestøping. De kan også fås i transparent (gjennomsiktig) plast. Eurokasser laget i henhold til VDA-standarden er imidlertid utelukkende laget av polypropylenplast i faste farger, hvilket gjør at esker fra ulike produsenter og kunder resirkuleres sammen på slutten av deres levetid til nye eurokasser.

## Variasjoner
### Håndtak
De fleste design har minst to håndtak på kortsiden, men ofte er det også to håndtak på langsiden. Håndtakene er ofte i form av åpninger på cirka 12 x 4 cm med avrundede hjørner.

### Vegger og bunn
Beholdere med fulle gulv og vegger er vanntette. Noen bokser har små hull i de laveste delene av minst to vegger for å la væske renne ut hvis de lagres utendørs i regn eller etter vask. Noen bokser har vegger utformet som en rist slik at man kan se innholdet i boksen. Dersom bunnen også er utformet som en rist kan luft lett strømme selv stablede bokser, hvilket for eksempel kan sørge for at bakevarer holder seg tørre og kan avkjøles raskt. Det er også mulig å få avskillere som passer på innsiden av boksene, for eksempel for å stable flasker i et rutenett.

### Traller

Det finnes også traller som er spesialtilpassede for å frakte eurokasser.

### Elektrostatisk utlading
VDA 4504-standarden definerer elektrostatisk dissipative bokser (ESD) som er egnet til sensitiv elektronikk.

### VDA-varianter
VDA 4500 definerer tre typer små lastbærere og tilhørende lokk:

* R-KLT: stivt, limt gulv
* RL-KLT: stiv, glatt bunn
* F-KLT: sammenleggbar, komposittbunn
De ovennevnte kassene er spesifisert for en fyllingsmasse på 20&nbsp;kg. Ofte kan flere kasser stables over, og det kan oppgis en samlet maksvekt på kasser som er stablet over.

* C-KLT er dobbeltvegget, og den dobbeltveggede spesialformen gjør at denne kassen har en spesifisert fyllingsmasse på 50&nbsp;kg.

De nominelle dimensjonene (lengde × bredde × høyde i millimeter) for typene R-KLT og RL-KLT er:

6410-varianten er en sammenleggbar kasse, og har nominelle dimensjoner på 600&nbsp;×&nbsp;400&nbsp;×&nbsp;280&nbsp;mm utslått, mens høyden går fra 280&nbsp;mm til 94,5&nbsp;mm når den foldes sammen. De innvendige dimensjonene når den er utslått er 535&nbsp;×&nbsp;357&nbsp;×&nbsp;257&nbsp;mm.

Fargene på VDA-kassene er også faste.

Merkingen av kassene kan gjøres med standard strekkoder av varianten "Code 39", og formen og innholdet til disse strekkodene er dokumentert i standarden VDA 4902. Avhengig av størrelsen på KLT brukes enten DIN A5 strekkoder eller halvstørrelses DIN A5 strekkoder.

### Plukkbakker
Noen eurokasser har åpen front slik at de kan brukes som plukkbakker.

## Kjøtt- og brødindustrien

For kjøttindustrien er røde og gule kasser med tallene E1 til E6 definert i henhold til DIN 55423 for å tilfredsstille de strenge kravene til det europeiske handelsinstituttet (*Europäischen Handelsinstitut*, EHI, også kalt *European Trade Institute*). De rødfargede E1- og E2-kassene er spesielt vanlige, som begge har et fotavtrykk på 600&nbsp;×&nbsp;400&nbsp;mm og en nyttig høyde på 110&nbsp;mm eller 185&nbsp;mm. Kassene brukes i det såkalte (*open pool*-systemet), og kan egne seg for prosessindustri, handel, detaljhandel, kommersielle sektorer og catering. Disse har som regel gjennomgående håndtak på alle fire sider.

I tillegg til disse brukes også andre lignende kasser med små variasjoner som med og uten perforerte sidevegger, eksempelvis til pølser. Eksempler på andre lignende standardiserte bokser som også er i bruk (hovedsakelig med andre høyder) er DS-6414, DS-6414P, DS-6419, DS-6419P, DS-6420, DS-6420P, DS-6424, DS-6424P, DS-6432 og DS-6432P.

## Brød og bakevarer
For bakervarer som rundstykker brukes vanlige bakekasser med gitter, disse har også en grunnflate på 600&nbsp;×&nbsp;400&nbsp;mm (samme som E1, E2 og E3) med brukshøyder på 120&nbsp;mm til 410&nbsp;mm. Disse har som regel både perforert bunn og sidevegger slik at damp kan unnslippe (og bakevarene dermed kan holde seg ferske lengre), og har gjennomgående håndtak på to eller fire sider. Eksempler på vanlige kassehøyder til bakevarer er 90&nbsp;mm, 100&nbsp;mm, 150&nbsp;mm, 240&nbsp;mm, 320&nbsp;mm og 410&nbsp;mm. Det finnes også sammenleggbare varianter. Noen eksempler er:

## Se også
* Banankasse, ofte laget av papp
* Catering, levering av ferdiglaget mat
* DIN 9797 (Euro tub), en type standardiserte rustfrie kasser på 200 eller 300 liter
* Europall, europeisk standard for paller
* Gastronorm, europeisk standard for størrelser på beholdere til kjøkkenbruk
* Renard-rekkene, et system av foretrukne tall delt i intervaller fra 1 til 10, og med 5, 10, 20 eller 40 trinn
* Sirkulær økonomi
* 32 mm-systemet for møbelsnekring, standard for hyller (reoler)

## Referanser
* 
* 


## Eksterne lenker
*Video av eurokasser brukt på storkjøkken (YouTube)